**Predstavenstvo spoločnosti OSIVO a.s. so sídlom Kalinčiakova 2391, 960 03 Zvolen, IČO 31 562 965**, zapísanej v Obchodnom registri Okresného súdu Banská Bystrica, Odd: Sa, vložka č.104/S, oznamuje svojim akcionárom, že v súlade s ust. Obchodného zákonníka č.513/1991 Zb. v znení neskorších predpisov a Stanov spoločnosti zvoláva:

**MIMORIADNE VALNÉ ZHROMAŽDENIE**

spoločnosti, ktoré sa uskutoční dňa **18. decembra 2017** **o 10.00 hod.** v sídle spoločnosti, ktoré sa bude konať s nasledovným programom:

1. Otvorenie a kontrola spôsobilosti uznášať sa
2. Voľba orgánov Mimoriadneho valného zhromaždenia - predsedu, zapisovateľa, overovateľov zápisnice a osôb poverených sčítaním hlasov
3. Voľba predsedu a členov Predstavenstva spoločnosti
4. Voľba členov Dozornej rady spoločnosti
5. Záver

Prezentácia akcionárov sa uskutoční v čase od 9.30 do 10.00 hod.

Rozhodujúci deň na uplatnenie práva účasti na Mimoriadnom valnom zhromaždení (ďalej len MRVZ) je 14.12.2017.

Akcionár je oprávnený zúčastniť sa na MRVZ osobne alebo v zastúpení na základe písomného splnomocnenia. (vzor na [www.osivo.sk](http://www.osivo.sk).)

Pri prezentácii sa treba preukázať:

- právnické osoby originálom, alebo overeným výpisom z Obchodného registra nie starším ako 3 mesiace

- fyzické osoby preukazom totožnosti

Splnomocnený zástupca sa preukáže písomnou plnou mocou s úradne overeným podpisom akcionára v zmysle stanov a.s., ktorú odovzdá pri prezentácii MRVZ.

Spoločnosť prijíma oznámenie o vymenovaní, zmene a o odvolaní udeleného splnomocnenia aj prostredníctvom e-mailu podpísaného zaručeným elektronickým podpisom, ktorého kvalifikovaný certifikát musí spĺňať podmienky, ktoré sa vyžadujú v styku s orgánmi verejnej moci a ktorý je opatrený časovou pečiatkou na elektronickú adresu osivo@osivo.sk.

Akcionár má právo účasti na MRVZ a právo hlasovať na ňom.

Akcionár má právo na MRVZ podľa § 180 ods.1.) Obchodného zákonníka (ObZ) požadovať informácie a vysvetlenia, v lehote na MRVZ, týkajúce sa záležitosti spoločnosti alebo záležitostí osôb ovládaných spoločnosťou, ktoré súvisia s predmetom rokovania MRVZ, a uplatňovať na ňom návrhy. Ak predstavenstvo nie je schopné poskytnúť akcionárovi na MRVZ úplnú informáciu, alebo ak o to akcionár na MRVZ požiada, je predstavenstvo povinné poskytnúť ich akcionárovi písomne najneskôr do 15 dní od konania MRVZ. Akcionár alebo akcionári, ktorých akcie majú menovitú hodnotu najmenej 5% základného imania majú právo požadovať zaradiť nimi určenú záležitosť na program rokovania MRVZ, a to s doručením žiadosti v lehote 20 dní pred konaním MRVZ. Táto žiadosť musí byť odôvodnená, alebo musí byť k nej pripojený návrh uznesenia. Akcionár sa zúčastňuje MRVZ na vlastné náklady.

Úplné znenie dokumentov, ktoré sa budú prerokovávať v rámci určeného programu rokovania MRVZ, návrhy uznesení, mená osôb navrhovaných za členov jednotlivých orgánov spoločnosti sa nachádzajú v sídle OSIVO a.s. na nahliadnutie v pracovných dňoch v čase od 10.00 do 14.00 hodiny.

Akcionár , ktorý zriadil záložné právo v prospech spoločnosti podľa §184 ods.3 má právo vyžiadať si zaslanie kópie účtovnej závierky na svoj náklad a nebezpečenstvo na ním uvedenú adresu.

Úplné znenia všetkých prerokovaných dokumentov, poučenie o právach akcionára na MRVZ, vzory tlačív plnomocenstiev v zmysle § 184a ods.1 písm. c) ObZ v súlade s §184a ods.2 písm. c),d),e) ObZ sú zverejnené na internetovej stránke [www.osivo.sk](http://www.osivo.sk) min. 30 dní pred konaním MRVZ. Elektronický prostriedok, prostredníctvom ktorého OSIVO a.s. uverejňuje informácie podľa osobitného predpisu je internet.

Ing. Rudolf Zajac Ing. Ján Slančík JUDr. Dušan Kracina Ing. Branislav Cvik

predseda predstavenstva člen predstavenstva člen predstavenstva člen predstavenstva

**Poučenie o právach akcionára na Mimoriadnom valnom zhromaždení**

1.)Akcionár má právo zúčastniť sa na Mimoriadnom valnom zhromaždení (ďalej len valné zhromaždenie) a hlasovať na ňom. Účasť na valnom zhromaždení nie je povinnosťou akcionára, ale v zmysle § 180 Obchodného zákonníka je jeho právom. V prípade, ak si akcionár uplatní právo zúčastniť sa na valnom zhromaždení, znáša všetky náklady spojené so svojou účasťou. Rozhodujúcim dňom na uplatnenie práv je 14.12.2017.

2.)Každý akcionár, ktorý v uvedený deň bude majiteľom akcií OSIVO a.s., je oprávnený zúčastniť sa na valnom zhromaždení, hlasovať na ňom, požadovať na ňom informácie a vysvetlenia týkajúce sa záležitostí tejto spoločnosti alebo záležitostí osôb

ovládaných spoločnosťou, ktoré súvisia s predmetom rokovania valného zhromaždenia, a uplatňovať na ňom návrhy. Počet hlasov akcionára sa určuje pomerom menovitej

hodnoty jeho akcií k výške základného imania. Spôsob hlasovania určujú stanovy a to odovzdaním hlasovacích lístkov.

Predstavenstvo spoločnosti OSIVO a.s. je povinné každému akcionárovi poskytnúť na požiadanie na valnom zhromaždení úplné a pravdivé informácie a vysvetlenia, ktoré súvisia s predmetom rokovania valného zhromaždenia. Ak predstavenstvo nie je schopné poskytnúť akcionárovi na valnom zhromaždení úplnú informáciu, alebo, ak o to akcionár na valnom zhromaždení požiada, je predstavenstvo povinné poskytnúť ju akcionárovi písomne najneskôr do 15 dní od konania valného zhromaždenia. Písomnú informáciu zasiela predstavenstvo akcionárovi na adresu ním uvedenú, inak ju poskytne v mieste sídla spoločnosti OSIVO a.s.. Predstavenstvo môže akcionára vo svojej písomnej informácii, alebo v odpovedi priamo na rokovaní valného zhromaždenia odkázať na internetovú stránku spoločnosti, a to za podmienky, že táto obsahuje odpoveď na jeho žiadosť. Ak webové sídlo spoločnosti neobsahuje požadovanú informáciu, alebo obsahuje neúplnú informáciu rozhodne súd na základe návrhu akcionára o povinnosti spoločnosti požadovanú informáciu poskytnúť.

Poskytnutie informácie sa môže odmietnuť, iba ak by sa jej poskytnutím porušil zákon, alebo ak so starostlivého posúdenia obsahu informácie vyplýva, že jej poskytnutie by mohlo spôsobiť spoločnosti, alebo ňou ovládanej spoločnosti ujmu. Nemožno odmietnuť poskytnúť informácie týkajúce sa hospodárenia a majetkových pomerov spoločnosti. Ak predstavenstvo odmietne poskytnúť informáciu rozhodne na žiadosť akcionára o povinnosti predstavenstva poskytnúť požadovanú informáciu počas rokovania valného zhromaždenia dozorná rada.

Právo akcionára podľa ods. 3 poslednej vety a podľa ods. 4 poslednej vety ustanovenia § 180 Obchodného zákonníka zanikne ak ho akcionár neuplatní do jedného mesiaca od konania riadneho valného zhromaždenia, na ktorom požiadal predstavenstvo spoločnosti, alebo dozornú radu spoločnosti o poskytnutie informácie.

3.) Akcionár má právo zúčastniť sa valného zhromaždenia osobne alebo v zastúpení na základe písomného splnomocnenia. Akcionár môže byť na valnom zhromaždení spoločnosti zastúpený splnomocnencom v súlade s ustanovením § 184 ods. 1 Obchodného zákonníka. Z plnej moci musí vyplývať oprávnenie splnomocnenca zastupovať splnomocniteľa na valnom zhromaždení spoločnosti. Splnomocnenec – fyzická osoba predloží pri prezentácii navyše plnú moc s úradne overeným podpisom akcionára a predloží svoj preukaz totožnosti. Splnomocnenec – právnická osoba predloží navyše plnú moc s úradne overeným podpisom akcionára a originál alebo úradne overenú kópiu svojho výpisu z obchodného registra alebo obdobného registra; ak splnomocnenec - právnická osoba nie je zapísaná v takomto registri, splnomocnenec odovzdá originál alebo overenú kópiu aktuálneho dokladu o svojej právnej subjektivite vrátane dokladu osvedčujúceho, kto je oprávnený za splnomocnenca - právnickú osobu konať a fyzická osoba konajúca v mene splnomocnenca predloží aj svoj preukaz totožnosti. Spoločnosť prijíma oznámenie o vymenovaní, zmene a o odvolaní udeleného splnomocnenia aj prostredníctvom e-mailu podpísaného zaručeným elektronickým podpisom, ktorého kvalifikovaný certifikát musí spĺňať podmienky, ktoré sa vyžadujú v styku s orgánmi verejnej moci a ktorý je opatrený časovou pečiatkou na elektronickú adresu osivo@osivo.sk.V prípade, ak akcionár udelí splnomocnenie na výkon hlasovacích práv spojených s tými istými akciami na tomto valnom zhromaždení viacerým splnomocnencom, spoločnosť umožní hlasovanie tomu zástupcovi, ktorý sa na valnom zhromaždení zapísal do listiny prítomných akcionárov skôr. Správnosť listiny prítomných potvrdzujú svojimi podpismi predseda valného zhromaždenia a zapisovateľ zvolení podľa stanov spoločnosti. Ak spoločnosť odmietne vykonať zápis určitej osoby do listiny prítomných, uvedie túto skutočnosť do listiny prítomných spolu s dôvodmi odmietnutia. Listina prítomných je prílohou zápisnice z konania valného zhromaždenia spoločnosti. Ak má akcionár akcie na viac ako jednom účte cenných papierov podľa osobitného predpisu, spoločnosť umožní takémuto akcionárovi jeho zastúpenie jedným splnomocnencom za každý takýto účet cenných papierov podľa osobitného predpisu. Vzor písomného splnomocnenia podľa § 184 ods. 1 a § 190 e Obchodného zákonníka je zverejnený na oficiálnej stránke spoločnosti www.osivo.sk, ako súčasť „ Poučenia o právach akcionára na valnom zhromaždení“kde si ich môže akcionár stiahnuť.

4.) Na žiadosť akcionára alebo akcionárov, ktorí majú akcie, ktorých menovitá hodnota dosahuje najmenej 5% základného imania, predstavenstvo spoločnosti OSIVO a.s. zaradí nimi určenú záležitosť na program rokovania riadneho valného zhromaždenia. Valné zhromaždenie je povinné túto záležitosť prerokovať. Žiadosť o doplnenie programu musí byť odôvodnená, alebo k nej musí byť pripojený návrh uznesenia riadneho valného zhromaždenia, inak sa valné zhromaždenie nemusí takouto žiadosťou zaoberať. Ak žiadosť o nimi zaradenie určenej záležitosti bola doručená po uverejnení oznámenia o konaní riadneho valného zhromaždenia , zašle alebo uverejní predstavenstvo spoločnosti OSIVO a.s. doplnenie programu valného zhromaždenia spôsobom ustanoveným zákonom a určeným stanovami na zvolávanie valného zhromaždenia najmenej desať dní pred konaním valného zhromaždenia. Ak takéto oznámenie doplnenia programu valného zhromaždenia nie je možné, možno zaradiť určenú záležitosť na program rokovania valného zhromaždenia len podľa § 185 ods. 2 Obchodného zákonníka. Predstavenstvo je povinné oznámenie doplnenia programu zaslať, alebo uverejniť do 10 dní pred konaním valného zhromaždenia vždy, ak ho akcionári podľa § 181 ods. 1 Obchodného zákonníka doručia najneskôr 20 dní pred konaním valného zhromaždenia OSIVO a.s. Akcionár alebo akcionári, ktorí majú akcie, ktorých menovitá hodnota obsahuje najmenej 5% základného imania, môžu s uvedením dôvodov písomne požadovať zvolanie mimoriadneho valného zhromaždenia na prerokovanie navrhovaných záležitostí. Predstavenstvo zvolá mimoriadne valné zhromaždenie tak, aby sa konalo najneskôr do 40 dní odo dňa, keď mu bola doručená žiadosť o jeho zvolanie. Predstavenstvo nie je oprávnené meniť navrhovaný program valného zhromaždenia. Predstavenstvo je oprávnené navrhovaný program valného zhromaždenia doplniť iba so súhlasom osôb, ktoré požiadali o zvolanie mimoriadneho valného zhromaždenia v súlade s príslušným ustanovením ObZ. Ak predstavenstvo túto povinnosť nesplní, rozhodne súd na návrh akcionára alebo akcionárov, ktorí majú akcie, ktorých menovitá hodnota obsahuje najmenej 5% základného imania, o tom, že ich poveruje zvolať v lehote podľa § 181 ods. 2 ObZ. mimoriadne valné zhromaždenie a poveruje ich na všetky s tým súvisiace úkony. Súčasne súd na návrh akcionárov určí predsedu valného zhromaždenia, ktorý bude viesť valné zhromaždenie do zvolenia jej predsedu. Oznámenie o konaní takéhoto valného zhromaždenia musí obsahovať výrok rozhodnutia s uvedením súdu, ktorý rozhodnutie vydal, a dňa, keď sa rozhodnutie stalo vykonateľným. Ak súd splnomocní akcionárov na zvolanie mimoriadneho valného zhromaždenia, uhrádza trovy súdneho konania a náklady konania mimoriadneho valného zhromaždenia spoločnosť. Záväzok uhradiť trovy súdneho konania a konania mimoriadneho valného zhromaždenia ručia členovia predstavenstva spoločne a nerozdielne. Spoločnosť má právo na náhradu škody, ktorá jej vznikla úhradou trov súdneho konania voči členom predstavenstva. Žiadosti akcionárov možno vyhovieť len vtedy, ak títo akcionári preukážu, že sú majiteľmi akcií najmenej 3 mesiace pred uplynutím lehoty na zvolanie mimoriadneho valného zhromaždenia predstavenstvom podľa § 181 ods. 2 ObZ.

5) Vzhľadom na skutočnosť, že stanovy spoločnosti neupravujú možnosť hlasovať na valnom zhromaždení s využitím poštových služieb pred konaním valného zhromaždenia (ďalej len

"korešpondenčné hlasovanie") podľa § 190a Obchodného zákonníka, ani hlasovať na

 valnom zhromaždení prostredníctvom elektronických prostriedkov podľa § 190d

Obchodného zákonníka, akcionár nemá právo využiť pri hlasovaní na valnom zhromaždení korešpondenčné hlasovanie, ani hlasovanie prostredníctvom elektronických prostriedkov.

6) Úplné znenie všetkých dokumentov, ktoré sa budú prerokúvať v rámci určeného programu

rokovania valného zhromaždenia, návrhy uznesení valného zhromaždenia podľa jednotlivých bodov programu rokovania valného zhromaždenia, stanovisko predstavenstva spoločnosti ku každému bodu programu rokovania valného zhromaždenia, ku ktorému sa nepredkladá návrh uznesenia a vzor tlačiva písomného splnomocnenia, ktoré sa môže použiť pri hlasovaní na valnom zhromaždení v zastúpení na základe splnomocnenia sú uverejnené na internetovej adrese spoločnosti www.osivo.sk v súlade s § 184a ods. 2 písm. c), d) a e) Obchodného zákonníka min. od 30 dní pred konaním valného zhromaždenia. Úplné znenie dokumentov, ktoré sa budú prerokovávať v rámci určeného programu rokovania riadneho valného zhromaždenia, sú k nahliadnutiu min. 30 dní pred konaním riadneho valného zhromaždenia v pracovných dňoch v čase od 10.00 do 14.00 hod. a to v mieste sídla spoločnosti. Akcionár, ktorý zriadil záložné právo v prospech spoločnosti podľa §184 ods.3 má právo vyžiadať si zaslanie kópie účtovnej závierky na svoj náklad a nebezpečenstvo na ním uvedenú adresu.

7) Elektronický prostriedok, prostredníctvom ktorého Spoločnosť uverejňuje informácie podľa osobitného predpisu je internetová stránka [www.osivo.sk](http://www.osivo.sk)

Vo Zvolene, dňa 15.11.2017

 Predstavenstvo OSIVO a.s.

**Plnomocenstvo**

**Splnomocniteľ:**

Meno, priezvisko/Obchodné meno/Názov: ...................................................................................

Dátum narodenia: ...................................................................................

Rodné číslo/IČO: ...................................................................................

Trvale bytom/Sídlo/Miesto podnikania ...................................................................................

Zapísaný v ...................................................................................

.............................................................................................................................................................................

(zápis v príslušnej evidencii podnikateľov - uvádzať len pri podnikateľoch)

(ďalej len „Splnomocniteľ“)

**Splnomocnenec:**

Meno, priezvisko/Obchodné meno/Názov: ...................................................................................

Dátum narodenia: ...................................................................................

Rodné číslo/IČO: ...................................................................................

Trvale bytom/Sídlo/ Miesto podnikania ...................................................................................

Zapísaný v ...................................................................................

.............................................................................................................................................................................

(zápis v príslušnej evidencii podnikateľov - uvádzať len pri podnikateľoch)

(ďalej len „Splnomocnenec“)

Splnomocniteľ ako akcionár OSIVO a.s. so sídlom Kalinčiakova 2391 , 960 03 Zvolen, IČO: 31 562 965, , zapísanej v obchodnom registri vedenom Okresným súdom Banská Bystrica, oddiel Sa, vložka č. 104/S (ďalej len „OSIVO a.s.“) týmto udeľuje Splnomocnencovi plnomocenstvo na vykonávanie práv Splnomocniteľa ako akcionára OSIVO a.s. v plnom rozsahu na Mimoriadnom valnom zhromaždení (ďalej len „ valné zhromaždenie“) OSIVO a.s., ktoré sa bude konať v sídle spoločnosti dňa 18. decembra 2017 o 10.00 hod podľa Stanov OSIVO a.s. a zákona č. 513/1991 Zb. Obchodný zákonník v platnom znení a to, aby hlasoval na valnom zhromaždení OSIVO a.s., požadoval na ňom informácie a vysvetlenia týkajúce sa záležitostí spoločnosti alebo záležitostí osôb ovládaných spoločnosťou, ktoré súvisia s predmetom rokovania valného zhromaždenia a uplatňoval na ňom návrhy v zastúpení Splnomocniteľa.

Toto plnomocenstvo sa riadi právnym poriadkom Slovenskej republiky. Plnomocenstvo zanikne, ak sa

Splnomocniteľ zúčastní na valnom zhromaždení. Ak Splnomocniteľ udelí splnomocnenie na

výkon hlasovacích práv spojených s tými istými akciami na valnom zhromaždení viacerým

splnomocnencom, OSIVO a.s. umožní hlasovanie tomu splnomocnencovi, ktorý sa na valnom zhromaždení zapísal do listiny prítomných skôr.

V ................................. dňa .................... V .................................... dňa ...................

 Splnomocnenie prijímam v plnom rozsahu:

**Splnomocniteľ: Splnomocnenec:**

....................................................................... ............................................................................

meno, priezvisko a podpis /úradne overený/ meno, priezvisko a podpis

alebo pri právnickej osobe obchodné meno, alebo pri právnickej osobe obchodné meno,

meno, priezvisko, funkcia a podpis /úradne overený/ meno, priezvisko, funkcia a podpis